Iktatószám: SZO/429-5/2013.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2013. október 29-ei rendes nyilvános ülésére**

**Tárgy:** Hévíz, Egregy 2102 hrsz-ú ingatlan megvásárlása közút fejlesztése céljából

**Az előterjesztő:** Papp Gábor polgármester

**Készítette:**  Karsádi György főépítész

Dr. Lengyel Katalin Nóra jogász

**Megtárgyalta:** Városfejlesztési, Természet- és Környezetvédelmi Bizottság

Pénzügyi és Turisztikai Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

A Hévíz Város Önkormányzat 31/2009 (XI.30.) számú rendeletével jóváhagyott Szabályozási Terv szerint a Dombföldi út 37/1 hrsz-ú parkolóból kiindulva feltáró út lett betervezve a város északi területének leendő közlekedési hálózatának részeként.

Ez azzal járt, hogy a **30/2, 31, 32, 33, 34/2 35/2 36/2** hrsz-ú- **Lke-3-O**- besorolású telkek északi részéből az út részére területeket kellett volna leadni.

Nevezett telkek tulajdonosai egyöntetű ügyvédi megkereséssel fordultak az Önkormányzat felé azzal a kéréssel, hogy az Önkormányzat vegye meg a telkeiket, mivel az út leadással és a kötelező 5 m-s előkert biztosításával a telkük beépíthetősége lehetetlenné válik. Ugyanis a telkük jó része az Egregyi út felé szakadékosan esik le az Egregyi út szintjére. A telkük beépíthetőségi része pedig az út leadással elcsatolásra kerülne, s így a beépíthetőség meghiúsulna.

Helyszíni szemlét tartottam és megállapítottam, hogy a probléma valós és a beépíthetőség tényleg meghiúsulna az út leadásával. Az útra pedig a jövőben nagy szükség lesz (jelenleg a közlekedés egy kitaposott földúton a telkeken keresztül történik).

A probléma megoldására tárgyalást folytattam a Hübner tervező irodával, mely eredményeként a leendő utat északi irányba toltuk el a **2102** hrsz-ú telek területére. A folyamatban lévő Szabályozási Tervben már ez a megoldás szerepelt, mely tervet T. Képviselő Testület a 14/2013 (IV.30.) rendeletével fogadott el.

Ezen megoldás gazdaságilag a legkevésbé terheli meg a költségvetésünket, mivel így csak egy területet, méghozzá külterületű zártkertet kell megvásárolnunk hét db lakótelekkel szemben. A valóságban ezen a telken nem folyik szőlő- és gyümölcstermelés, jelenleg is kukorica növény van a területen.

A telek megszerzése előtt két út áll. Az egyik a tulajdonosokkal való megvásárlási tárgyalások lefolytatása, vagy ha ez nem talál megértésre, akkor a kisajátítás eszköze.

Kérem a T. Képviselő Testület hozzájárulását az ügylet lebonyolítására és a telek értékbecslésének megindítására.

Hévíz, 2013. október 16.

**2.**

**Határozati javaslat**

1. Hévíz Város Önkormányzat Képviselő-testülete elrendeli - Hévíz város Építési Szabályzatáról és Szabályozási Tervéről szóló 41/2003 (XII.22.) önkormányzati rendeletnek megfelelően - a Hévíz 2102. hrsz-ú ingatlan közút fejlesztése céljából történő az Önkormányzat részére való megszerzését.
2. A Képviselő-testület az ingatlan hasznosítási céljaként közlekedési infrastruktúra fejlesztése keretében közút fejlesztését jelöli meg.
3. A Képviselő-testület felhatalmazza a polgármestert az adásvételi szerződés megkötéséhez szükséges tárgyalások lefolytatására, valamint az ingatlanforgalmi értékbecslés megrendelésére.

Felelős: Papp Gábor polgármester

Határidő: 2013. december 31.

**3.**

**Bizottsági vélemények**

|  |  |  |  |  |
| --- | --- | --- | --- | --- |
| **Bizottságok** | | | | |
| 1. Hévíz, Egregy 2102 hrsz-ú ingatlan megvásárlása közút fejlesztése céljából | | | | |
|  | **ülés időpontja** | **határozat-szám** | **szavazati arány** | **bizottsági vélemény (kisebbségi vélemény feltüntetése)** |
| **Városfejlesztési Természet és Környezetvédelmi Bizottság** | 2013.10.22. | 84/2013.( X.22) | 3 igen,  0 nem,  0 tartózkodás | A bizottság az előterjesztésben foglaltak képviselő-testületi elfogadását támogatja. | |

|  |  |  |  |  |  |
| --- | --- | --- | --- | --- | --- |
| **Előterjesztés tárgya:**  Hévíz, Egregy 2102 hrsz-ú ingatlan megvásárlása közút fejlesztése céljából | | | | | |
|  | **ülés időpontja** | | **határozat-szám** | **szavazati arány** | **bizottsági vélemény (kisebbségi vélemény feltüntetése)** |
| **Pénzügyi és Turisztikai Bizottság** | 2013. október 24. | 210/2013. (X.24.) PTB határozat | | 3 igen szavazat és 1 tartózkodás | A bizottság támogatta a határozati javaslatot. |

**4.**

**Mellékletek**

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Karsádi György** | **főépítész** |  |  |
| **Dr. Márkus Mirtill** | **aljegyző** |  |  |
| **Bediné Makra Anikó** | **pénzügyi ellenőrzés** |  |  |
|  | **egyeztetési kötelezettség** |  |  |
| **dr. Tüske Róbert** | **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |